
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/130-…/2018.
Előterjesztés elkészítésének időpontja: 2018. január 18.
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: együttműködési megállapodás tervezet
E L Ő T E R J E S Z T É S

Sülysáp Város Önkormányzata Képviselő-testületének
2018. január 25-én tartandó munkaterv szerinti ülésére

11. napirendhez

Tárgy:
Napelempark telepítésével kapcsolatos együttműködési megállapodás megkötése
Tisztelt Képviselő-testület!
Mint ismeretes az MVM Hungarowind Szélerőmű Üzemeltető Kft. azzal kereste meg önkormányzatunkat, hogy egy 0,5 MW alatti névleges teljesítőképességű napelemes kiserőművet létesítenének településünkön. A célnak alkalmas terület megvan: a csillagda melletti önkormányzati tulajdonú mezőgazdasági terület cca. 1,5 ha-os részéről lenne szó.

Ahhoz azonban, hogy a projekt ott megvalósulhasson, szükséges a terület településrendezési övezeti besorolásának módosítása, a földterület művelés alóli kivonatása stb. Mindezeket önkormányzatunknak kellene lebonyolítania a beruházó utólagos költségtérítése mellett.

Az együttműködés feltételeinek rögzítése érdekében a beruházó a mellékelt együttműködési megállapodás megkötésére tett javaslatot, az abban foglalt határidők előzetes egyeztetésével.

Kérem az előterjesztés szíves megtárgyalását, és javasolom a határozati javaslat elfogadását.

…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete 
1./ az MVM Hungarowind Szélerőmű Üzemeltető Kft. (székhely: 1031 Budapest, Szentendrei út 207-209.; cégjegyzékszám: 01-09-702673) által a Sülysápon létesítendő 0,5 MW alatti névleges teljesítőképességű napelemes kiserőmű megvalósítása érdekében előterjesztett együttműködési megállapodás tervezetét jóváhagyja, 

2./ felkéri és felhatalmazza a polgármestert annak aláírására.





Határidő: 2018. január 31.
Felelős: polgármester
Sülysáp, 2018. január 18.

Horinka László s.k.

